OpenLLM-France/wikimedia huggingface dataset:
# Antdorf

Antdorf Alemaniako udalerria da. Bavariako estatuan kokatuta dago, [[Weilheim-Schongau (barrutia)|Weilheim-Schongau]] barrutian. 2014an 1.247 biztanle zituen 22,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q532016
* Multimedia: Antdorf / Q532016
# Ante

Antea (Heg.), halaber dama (Ipar.), larru onduaren ifrentzua da, bereziki altzearen larruarena. Haragiaren aldea kanpotik ikusgai egoteko landu den larru-mota da. Haragiaren aldea lixatu egiten da, belus-itxurako gainazala izan dadin.
Antea beroki, osagarri eta oinetakoentzako erabiltzen da, baina, zaiketa berezi bat eskatzen duenez, ezin daiteke edonon erabili. Lehorrean garbitzea dago, edo mekanikoki latexez. Dena dela, damazko oinetakoak eskuz txorrotako urez garbi daitezke horretarako sortutako ekoizkinez. Hori dela-eta, antezko oinetakoak neguko oinetako gisa oso egokiak dira, larru arruntezko oinetakoei distira emateak itzulizkoak garbitzea baino askoz luzeago jotzen duelako.

## Izena

Hegoaldean ante izena erabiltzen da, espainieraz bezala, eta Iparraldean dama, frantsesezko daim hitzetik.
Euskaltzaindiaren hitzez gain, hiztegi batzuek euskaraz beste formak proposatzen dituzte: larru itzuli, larru-ifrentzu eta, Zuberoan, larru-kinber.
Ingelesez eta frantsesez anteari suede izena ematen zaio, frantsesezko gants de Suède izendapenetik dator, hitzez hitz "Suediako eskularruak" esan nahi duena. Suedierazko izena mocka da, moka-kafea bezala, Yemengo Moka herrikoa.

## Erreferentziak

* ↑ «ante». Euskaltzaindiaren Hiztegia. (Noiz kontsultatua: 2021-11-07.)
* ↑ «dama». Euskaltzaindiaren Hiztegia. (Noiz kontsultatua: 2021-11-07.)
* ↑ «suède | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2021-11-07).
* 1 2 «daim | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2021-11-07).
* ↑ (Ingelesez) «SUEDE | Meaning & Definition for UK English | Lexico.com» Lexico Dictionaries | English (Noiz kontsultatua: 2021-11-07).
* ↑ (Suedieraz) Artikel | SAOB. (Noiz kontsultatua: 2021-11-07).

## Ikus, gainera

* Larru
* Larru bernizdun
* Belus

## Kanpo estekak

* Datuak: Q1071417
* Multimedia: Suede / Q1071417
# Antartikoa (ekozona)

Antartikoa Lurrazaleko zortzi ekozona edo erreinu biogeografikoetatik bat da. Hitz hau ekologia, botanika, zoologia eta biogeografian asko erabiltzen da.
Antartikar ekozonak Antartika eta hegoaldeko Atlantikoan eta hegoaldeko Indiako ozeanoan dauden zenbait uhartedi hartzen ditu barnean.
Munduko Natura Funtsak lau tundra ekoeskualdetan banatzen ditu Antartikoa:
* Maria Lurraldeko tundra antartikoa
* Maud Lurraldeko basamortu antartikoa
* Scotia itsasoko uharteetako tundra
* Hegoaldeko Indiako ozeanoko uharteetako tundra

## Kanpo estekak

* Datuak: Q571337
* Multimedia: Nature of Antarctica / Q571337
# Antas de Ulla

Antas de Ulla Lugoko probintziako A Ulloa eskualdean dagoen udalerria da. 2007an 2.549 biztanle zituen 103,6 km$^2$tan banaturik.

## Antas de Ullako parrokiak

Antas de Ullako biztanleria hurrengo parrokien artean banatzen da:
Agüela (San Mamede)
* Alvidrón (Santa María)
* Amoexa (Santiago)
* Antas de Ulla (San Xoán)
* Árbol (Santalla)
* Arcos (Santa María)
* Areas (Santa Cristina)
* Barreiro (San Cibrao)
* Casa de Naia (Santa María)
* A Cervela (San Miguel)
* Cibreiro (San Miguel)
* Cutián (San Xoán)
* Dorra (Santiago)
* Facha (San Xiao)
* Olveda (Santa María)
* Peibás (San Lourenzo)
* Queixeiro (San Pedro)
* Reboredo (Santiago)
* O Rial (Santo André)
* San Fiz de Amarante (San Fiz)
* San Martiño de Amarante (San Martiño)
* Santa Mariña do Castro de Amarante (Santa Mariña)
* Santiso (Santalla)
* Santo Estevo do Castro de Amarante (Santo Estevo)
* Senande (San Miguel)
* Terra Chá (San Xurxo)
* Vilanuñe (San Salvador)
* Vilapoupre (San Martiño)

## Kanpo estekak

* (Galizieraz) Antas de Ullako udalaren webgunea
* Datuak: Q1368972
* Multimedia: Antas de Ulla / Q1368972
# Atlantic Records

Atlantic Records (Atlantic Recording Corporation), Ameriketako Estatu Batuetako diskoetxe bat da, Warner Music Group (WMG) taldekoa.

## Pertsonaiak

Herb Abramson izan zen fundatzaileetako bat 1947an. Berau ekoizle bikoteko anbiziotsuena zen, talentu berriak aurkitzeko gogo biziarekin, National diskoetxearentzat lan egin zuen bitartean esperientzia handia ere lortu zuelarik. Zoritxarrez, Herbek armadara joan behar izan zuen, eta bi urteren ondoren itzuli zenean, bere postua Jerry Wexlerrek okupatzen zuen, bera han ezer egin ezinik geratuz, eta, beraz, konpainiaren zati bat 300.000 dolarren truke saldu zuen, eta Atlantic Recordsekin harreman oro izateari utzi zion.
Ahmet Ertegün izan zen beste fundatzailea Abramsonekin batera, bazkide kapitalista bezala. Hasieran finantza arloan lan egin zuen, baina handik gutxira artistak kontratatzen eta horiek berak propio ekoizten hasi zen. Ray Charles, Lavern Baker eta Joe Turner bezalako artistak lortu zituen. 1960ko hamarkadan, soinu ingeniari bezala, Tom Dowd eta Arif Mardin kontratatu zituen, eta beraz, bera, gehiago hasi zen konpainiaren zuzendaritzara dedikatzen. 1987an Rockaren Ospearen Aretoko zati izatera pasa zen.
Neshui Ertegün, Ahmeten anaia, 1956an sartu zen konpainiako kide bezala, Los Angelesen bere konpainia propioa, Jazzman izenekoa sortu ondoren. Gehiago dedikatu zen jazz grabazioetara, Charles Mingus, John Coltrane edo The Modern Jazz Quartet eta Miles Davis bezalako artistekin. Zenbait postu bete zituen konpainian, eta konpainiak, beste batzuen artean Warner eta Elektrarekin izan zituen elkarteetan. Denbora gehien iraun duen exekutiboetako bat da. 1991n pasa zen Rockaren Ospearen Aretoko kide izatera.
Jerry Wexler, hasieran, Billboard aldizkariko rhythm and blueseko komentaristarik ospetsuenetako bat zen. Honek eta musikari zion maitasunak konpainiako irudi handienetako bat bihurtzea eragin zuten. Lavern Baker eta Dusty Springfield daude bere kurrikulumean, baina bere ospe handia Aretha Franklinekin batera egin zuen lanarekin iritsi zitzaion. Denborarekin, ekoizpenean duen talentuak musikaren industrian pertsonaia mitiko bihurtu du. Rockaren Ospearen Aretoko kide da 1987tik.

## Artistak

* AC/DC
* Jason Mraz
* Jet
* Jewel
* Laura Pausini
* Page & Plant
* Ray Charles
* Cody Simpson
* Bad City
* Lykke Li
* Bruno Mars

## Kanpo estekak

* (Ingelesez)Disketxearen webgunea
* Datuak: Q202440
* Multimedia: Atlantic Records / Q202440
# Atlantidara biajia

Atlantidara biajia euskarazko ipuin liburu bat da, Jokin Muñoz nafar idazlearena, 2000n Alberdania argitaletxeak plazaratua.

## Kanpo estekak

* Liburua, Alberdania argitaletxearen webgunean.
# Atlantiko (Kolonbiako departamendua)

Atlantiko Kolonbiako 32 departamenduetako bat da, herrialdearen iparraldean dagoena, Karibeko eskualdean. Karibe itsasoarekin du muga iparralde eta mendebaldean, Bolívar departamenduarekin hego-mendebaldean eta Magdalenarekin ekialdean. 3.319 kilometro koadroko eremua dauka, eta 2016an 2.489.709 biztanle zituen. Hiriburua Barranquilla da (1.186.640 biztanle 2010ean).
23 udalerri ditu.

## Inguru naturala

Karibe itsasoaren kostaldean dago kokatua. Magdalena ibaiak zeharkatzen du. Ez da herrialde garaia, mendirik altuena Cerro Alto baita (523 m.).

## Erreferentziak

* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Barranquilla: Proyección población 2010, dane.gov.co

## Kanpo estekak

* Departamenduaren webgune ofiziala, atlantico.gov.co
* Datuak: Q230882
* Multimedia: Atlántico Department / Q230882
# Atlantikoko Gutuna

Atlantikoko Gutuna 1941eko abuztuaren 14an sinatu zen adierazpen bateratu bat da, USS Augusta itsasontzian, Atlantikoko nonbait nabigatzen ari zen bitartean. 1941eko abuztuaren 9tik 12ra egin zen Atlantikoko Konferentzia delakoa. Franklin Delano Roosevelt presidenteak, AEBren izenean, eta Winston Churchillek, Britainia Handiaren izenean, parte hartu zuten.
| | Wikitekan bada UEUren liburu batetik ateratako testu zatia: Atlantikoko Gutuna |
| Liburu osoa: Gaur egungo munduaren historia, 1945-2009 ||
| « | Ameriketako Estatu Batuetako presidenteak eta Erregeren gobernuaren Erresuma Batuko ordezkariak, Mr. Churchillek, bildu ondoren, egoki ikusten dute ezagutaraztea bien herrialdeetako politika nazionaletan berdinak diren zenbait printzio, horietan oinarritzen baitute beren itxaropena, munduak etorkizun hobea izan dezan. Haien herrialdeen helburua ez da ez lur gehiago berenganatzea, ez beste ezer berenganatzea. Ez dute ikusi nahi inolako aldaketarik lurraldeetan, ez badator bat lur horietako herriek askatasunez adierazitako borondatearekin. Errespetatzen dute herrialde guztiek beren lurraldeetan izango duten gobernatzeko modua aukeratzeko eskubidea, eta itzuli nahi dizkiete eskubide subiranoak eta askatasunez gobernatzeko aukera, lehenago bortxaz kendu zitzaizkienei. Ahalegina egingo dute, dituzten betebeharrak erabat errespetatuz, estatu guztietara zabaltzen (handi nahiz txikietara, garaile nahiz garaituetara) merkataritzan berdintasunezko baldintzetan aritzeko aukera eta munduko lehengaiak eskuratzeko aukera, haien herrialdeek aurrera egin dezaten. Nazio guztien arteko lankidetzarik handiena bultzatu nahi dute, ekonomia menderatze aldera, guztiek izan ditzaten lan-baldintzarik onenak, ekonomiak aurrera egin dezan eta babes soziala izan dezaten. Nazien tirania erabat desegin ondoren, nazio guztietan bakea ezarriko den eguna ikusi nahi dute, bakoitza bere mugen barruan seguru biziko den eguna eta nazio guztietako gizaki guztiek libre, beldurrik gabe eta pobreziarik gabe bizitzeko aukera bermaturik izango dutena. Horrelako bakeari esker ibili ahal izango dira gizaki guztiak itsaso eta ozeanoetan. Haien ustez, munduko nazio guztiek uko egin behar diote indarkeria erabiltzeari, bai arrazoi praktikoengatik, bai eta espiritualengatik ere. Izan ere, ezin zaio eutsi etorkizuneko inolako bakeari, mehatxatzen duten nazioek lurreko, itsasoko edo aireko armak erabiltzen badituzte, edo mugetatik kanpo egindako erasoen bitartez mehatxatzeko gai badira; uste dute segurtasun-sistema orokor, zabal eta egonkor bat ezarri arte, funtsezkoa dela nazio horiek desarmatzea. Era berean, herri bakezaleentzako mehatxu diren armen pisua arintzeko neurriak suspertzen eta bultzatzen lagunduko dute. | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Kanpo estekak

* Datuak: Q181978
* Multimedia: Atlantic Charter / Q181978
# Atlantic Wharf

Atlantic Wharf, galesez: Glanfa Iwerydd, Galesko Cardiff hiriburuan dagoen barruti bat da.

## Kanpo estekak

* Datuak: Q4816592
# Atlantic konderria (New Jersey)

Atlantic konderria (ingelesez: Atlantic County) New Jerseyko konderri bat da, Ameriketako Estatu Batuetan. Hiriburua Mays Landing da. 2010eko zentsuaren arabera 274.549 biztanle zituen, Atlantic kilometro koadroko azaleran.

## Geografia

Atlantic konderriak 1.740,02 kilometro koadro ditu. Horietatik 300,76 ura dira. Beste 1.439,27 lurra dira. Biztanleria dentsitatea 157,78 da.

## Demografia

2010eko zentsoan bizi ziren 274.549 pertsonetatik 207.112 txuriak edo hispanoak dira. Horietatik hispano edo latino kategorian 46.241 dira. 40.882 beltzak edo afroamerikarrak. 488 amerikar natiboak ziren eta 60 Hawaii edo Pazifikoko irletako natiboak. 20.419 asiarrak ziren. Bestelako arraza bat kategorian 463 biztanle daude. Bukatzeko euren burua arraza bat baino gehiagotan 5.125 pertsonek kokatzen zuten.

### Biztanleria piramidea
## Kanpo estekak

* Datuak: Q497928
* Multimedia: Atlantic County, New Jersey / Q497928
# Atlantiko Etorbidea (New York)

Atlantiko Etorbidea, ingelesez Atlantic Avenue, AEBetako New York hiriko Brooklyn eta Queens barrutietan dagoen etorbide bat da. Denera 16,6 kilometro luze du.
* Datuak: Q2891409
* Multimedia: Atlantic Avenue (Brooklyn) / Q2891409
# Aniñón

Aniñón Zaragozako probintziako udalerria da, Aragoin, Espainia. 2008an 828 biztanle zituen 52,56 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650541
* Multimedia: Aniñón / Q1650541
# Anja Hitzler

Anja Hitzler (Welzheim, 1983ko otsailaren 16a) arkularia da. Alemania ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Anja Hitzler
* ↑ Anja HITZLER

## Kanpo estekak

* Datuak: Q99107
# Anjali Lama

Anjali Lama (Nepal, 1985a) nepaldar emakumezko modelo transgeneroa da.

## Bizitza

Nepalgo Nuwakot barrutian jaio zen Nabin Waiba jaiotza izenaz. Gizon jaio bazen ere, bere burua emakumetzat izan du beti. Hamabi urte zituenean familiako kideei bere burua emakumetzat zeukala aitortu zienean, hauek Lama baztertu zuten.
2009an sexua berresleitzeko ebakuntza partziala egin zioten. Ondoren modelo izateko ibilbideari ekin zion. Nepal herrialdeko historiako lehenengo emakume modelo transgeneroa bihurtu zen. 2017ko Lakmeko Moda Astean (ingelesez: Lakme Fashion Week desfilatu zuen eta ondorioz, bertan desfilatu zuen lehenengo emakume transgeneroa bilakatu zen.

## Erreferentziak

* 1 2 (Ingelesez) CNN. (2017ko otsailaren 3a). Transgender model makes history at Lakmé Fashion Week. (Noiz kontsultatua: 2018ko otsailaren 2a).
* ↑ (Frantsesez) RTL Television. (2017ko urtarrilaren 31). Ce mannequin transgenre défilera en Inde pour la première fois: "Les temps changent, les gens sont devenus plus compréhensifs". (Noiz kontsultatua: 2018ko otsailaren 2a).
* Datuak: Q28648520
* Multimedia: Anjali Lama / Q28648520
# Anja Silja

Anja Silja Regina Langwagen (Berlin, Alemania, 1940 -) alemaniar sopranoa da.

## Biografia

Paula Althof eta Egon van Rijn kantarien iloba da. Aitonarekin hasi zen ikasten, eta hamar urterekin egin zuen lehenengo emanaldia Berlinen. 1956an, Rossiniren Sevillako bizargina operako Rosinaren papera interpretatu zuen Berlingo Operan, eta urte berean Brunswickeko Operan sartu zen (1956-1958). Stuttgarteko Operan eta Franckfurtekoan egon ondoren, 1959an Gauaren Erreginaren papera kantatu zuen (Mozarten Txirula miragarria) Aix-en-Provenceko jaialdian. Hurrengo urtean, izugarrizko arrakasta lortu zuen Bayreutheko Jaialdian Richard Wagnerren Ontzi mamua operan. Orduz geroztik, Wagnerren lanak kantatu zituen batez ere, eta Bayreutheko Jaialdiko izar bihurtu zen. Richard Strauss, Schönberg eta Bergen lanak ere kantatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64417
* Multimedia: Anja Silja / Q64417
# Aniés

Aniés Huescako Hoya eskualdeko herria da. Huescako probintziako La Sotonera udalerriari dagokio. Riel eta Soton ibaien artean dago, bere izeneko mendilerroaren oinean dagoen muino baten gainean. Huesca hirirako distantzia 27 kilometrokoa da. Ospetsua da bertan dagoen Haitzeko Birjinaren baseliza erromanikoa.

## Historia

1084tik 1158 arte tenentzia bat izan zen. 1198an Petri II.a Aragoikoak Rikardo Huescako apezpikuaren eskuetan utzi zuen. 1201ean García Gudal apezpikuak Maltako Orden militarrari eman zion. XIX. mendean herri garrantzitsua zen 114 etxeekin. 1960. hamarkadan, Bolea, Puibolea, Lierta, Esquedas eta Plasencia del Monte herriekin batera La Sotonera udalerria sortu zuen.

## Demografia

Garapen demografikoa :
| 1970 | 2000 | 2001 | 2002 | 2003 | 2004 |
| 236 | 134 | 145 | 142 | 140 | 140 |

## Monumentuak

* Haitzeko Birjinaren baseliza
* San Esteban eliza
* San Cristóbal baseliza
* Santa Bárbara baseliza
* San Cosme eta San Damián baseliza

## Erreferentziak

* ↑ http://estatierraesmiaragon.blogspot.com/2015/09/anies-huesca.html

## Kanpo estekak

* Datuak: Q8199995
* Multimedia: Aniés / Q8199995
# Arranes Arbiskar

Arranes Arbiskar Ascoliko brontzean agertzen den K.a. I. mendeko Segia hiriko gerlari edo mertzenario baten baskoi izena da, K.a. 90ean hain zuzen ere. Baskoia izan arren erromatarrentzat mertzenarioa izan zen Gizarte Gerran eta horregatik Erromatar hiritartasuna eman zitzaion. Beste hirietako zaldunekin batera Turma Saluitana izeneko zalditeriaren kidea izan zen.
Plakan, zehazki honela jartzen du: Arranes Arbiscar f. "f" hori filius izanik, irakurketa osoa Arranes Arbiscar filius da, hau da: Arbiskarren semea den Arranes.
Euskal-akitanierazko izenek duten bi ezaugarri gutxienez ditu bere izenak: R kontsonantea bikoiztea eta RR aurreko bokala (bokal protetikoa).
Iñaki Egaña historialariak Arranes Arbizkar interpretazioa ematen dio, egungo ortografia eta fonetikaren ikuspuntutik irakurrita eta izenaren etimologia bat proposatuta. Kontuan izan behar dugu latinez C hizkiaz, K soinua transkribatzen zutela.

## Erreferentziak

* 1 2 Fernández Palacios, Fernando. (2019). «Casos y cosas peninsulares relacionadas con la denominada onomástica “vasco-aquitana”» Palaeohispanica. Revista Sobre Lenguas Y Culturas De La Hispania Antigua 10: 363-378..
* 1 2 Egaña, Iñaki.. (2005). Quién es quién en la historia del país de los vascos?. (1. ed. argitaraldia) Txalaparta ISBN 84-8136-399-5. PMC 62384168. (Noiz kontsultatua: 2020-12-09).

## Kanpo estekak

* Datuak: Q12253877
# Arrangoitzeko jauregia

Arrangoitzeko jauregia Lapurdiko izen bereko herrian dagoen jauregia da. Frantziako Gobernuak 1980ko apirilaren 2an monumentu historiko izendatu zuen.

## Historia

Arcangues familia da gazteluaren jabe XII. mendetik. Gaur egungo eraikina 1900koa da, XVII. mendeko eraikina zegoen leku berdinean eraiki baitzen, baina aurrekoaren planta errespetatu zuten. Hirugarren berreraikitzea da, izatez, lehen gaztelua 1636an espainolek erre baitzuten Hogeita Hamar Urteko Gerran. 1813an Wellingtonek gaztelua okupatu zuen.

## Ezaugarriak

Zeharreko bi nabe eta bi pisuko erdiko gorputza nagusiak osatzen dute eraikina. Hegoaldean, teilatu oktogonaleko dorre bat dago, antzinako gazteluaren dorrearen lekuan. Teilatua egurrezko haga handien gainean bermatzen da, Hegoaldean ohikoa den bezala. Barnealdean, harrera-leku zabal bat dago eta bertatik irteten dira gainerako gela funtzionalak. Egongela nagusia zuriz eta urrez estaldua dago eta Flandriako tapizez ornitua dago. Egongela nagusia eta jangela 1900 hamarkadako gustuen lekuko bikainak dira: harrera egiteko egongela handi bat eta hornidura arranditsu oso zainduak.

## Erreferentziak

* 1 2 Mérimée datu-basea

## Ikus, gainera

* Lapurdiko monumentu historikoen zerrenda

## Kanpo estekak

* Datuak: Q2968096
* Multimedia: Château d'Arcangues / Q2968096
# Arrandale

Arrandale Intelen mikroprozesagailu baten klabezko izena da, mobile Intel Core i3, i5 eta i7 bezala merkaturatzen dena. Idaztokiko Clarkdale prozesagailuarekin estuki lotua dago: biek erabiltzen dute 32 nanometroko Westmere bertsioan oinarritutako nukleo bikoitza, Nehalem mikroarkitekturaren sinplifikazioa dena, eta biek dituzte grafiko integratuak, baita PCI Express eta DMI loturak ere.
Arrandale mobile Intel Core 2, Celeron eta Pentium Dual Core prozesagailuetan erabiltzen den Penryn prozesagailuan oinarritutako 45 nanometroko Intel Core mikroarkitekturaren oinordekoa da. Penrynek ohi ipar zubi eta hego zubi bat erabiltzen dituen bitartean, Arrandalek jada baditu ipar zubiaren osagai nagusiak, memoria kontrolagailua, PCI Expressa kanpo grafikoetarako, grafiko integratuak eta DMI konektorea direnak, hala, beraz ipar zubi banandurik edo Lynnfield bezalako grafiko diskretorik gabeko sistema konpaktuagoak eraikitzea posible delarik. Arrandalen prozesagailu paketeak bi die, 32 nanometroko benetako prozesagailua I/O konektoreekin eta 45 nanometroko grafiko kontrolagailua memoria interfazarekin ditu.
Arrandale 2010eko urtarrilak 7an merkaturatu zen, urte horretako Consumers Electronic Shown.

## Kanpo estekak

* Datuak: Q2345193
# Arrandegi kalea (Donostia)

Arrandegi kalea :
| Donostia, Parte Zaharra ||
| Herrialdea Lurraldea | Euskal Herria Gipuzkoa |
| Arrandegi kalea Arrandegi kalea Arrandegi kalea ||
| Koordenatuak: | 43°19′25.4″N 1°59′02.4″W﻿ / ﻿43.323722°N 1.984000°W﻿ / 43.323722; -1.984000 |
Arrandegi kalea Donostiako Parte Zaharreko kale txiki bat da. Konstituzio plazatik San Juan kaleraino doa.

## Izenaren jatorria

Kale hau, San Juan kalearen aldean, Bretxako arrandegian bukatzen zen, eta hortik datorkio izena.

## Kanpo estekak

* Datuak: Q25478978
# Arrangizgana

Arrangizgana —Trabakua izenaz ere ezaguna— Markina eta Mallabia (Bizkaia) artean dagoen mendatea da (436 metro). Mendatearen hegoaldeko alderako igoera Ermuan hasten da itsasoaren mailatik 170 metrora eta Mallabiko udalerriaren erdigunea zeharkatu ostean BI-3302 errepidea mendatearen gorengo puntura, 436 metrora, ailegatzen da.
Arrangizgana mendatea ohiko bidea da Oiz mendira igotzeko.

## Etimologia

XIX. mendeko dokumentuen arabera, Trabakuko jatorrizko izena Arrangizgana da, Markinatik Berrizera doan BI-633 bide ondoan dagoen Arrangiz izeneko baserria dela eta. Euskaltzaindiaren Onomastika batzordeak Arrangizgana izena erabiltzea gomendatzen du.
Trabakua izenaren esanahia, bizkaieraz, "traba egiten duena" da. Antzinako hitzezko erreferentzien arabera, izenaren jatorria bi tabernariren arteko lehian datza. Tabernari bien artean, konpetentzia zela eta, elkarri ezizenak jarri zizkioten: batak besteari "trabakua" deitzen zion bere negozioari "traba" egiten ziolako, eta besteak ordea "orrezbengo" (hor ez bahengo) deitzen zion lehenengoari, arazo beragatik.

## Egoera

Oiz mendiko (1028 m) ekialdeko bizkarrean dago. Bi jatetxe eta bi landetxe aurkitzen dira bertan eta Mikel Anjel Lertxundi eskultorearen "equilibrio, por la senda de la naturaleza" izeneko eskultura eta baserri ugari ikus ditzake bertan.

## Erreferentziak

* 1 2 Euskal Herriko mendien katalogoa, Euskal Mendizale Federazioa, 2009. Euskaltzaindiaren Onomastika batzordearen oniritzia du.

## Ikus, gainera

* Euskal Herriko mendateak

## Kanpo estekak

* Trabakua Eusko Jaurlaritzaren Atlas Digitalean
* (Gaztelaniaz) Trabakuako mendatearen profila Ermuako tartean.
* Datuak: Q9089329
# Arrangoitzeko herriko etxea

Arrangoitzeko herriko etxea Lapurdiko Arrangoitze udalerriko Udalaren egoitza da. Arrangoitzeko pilotalekuaren alboan dago.

## Kanpo estekak

* Arrangoitzeko herriko etxearen webgunea (Frantsesez)
* Datuak: Q29912868
* Multimedia: Town hall of Arcangues / Q29912868
# Arrangoitzeko pilotalekua

Arrangoitzeko pilotalekua Lapurdiko Arrangoitze udalerrian dagoen pilotaleku bat da. Herri barnan dago, bere frontisa Arrangoitzeko herriko etxearen horma batek osatzen du.

## Kanpo estekak

* Datuak: Q31187876
# Antelope (Kalifornia)

Antelope Ameriketako Estatu Batuetako erroldak esleitutako leku bat da. Sacramento konderrian dago, Kalifornia estatuan. 48.733 biztanle ditu, 17,708 kilometro koadroko azaleran banatuta.

## Ikus, gainera

* Sacramento konderria

## Kanpo estekak

* Datuak: Q3470866
# Antelope (Montana)

Antelope Ameriketako Estatu Batuetako erroldak esleitutako leku bat da. Sheridan konderrian dago, Montana estatuan. 74 biztanle ditu, 0,523462 kilometro koadroko azaleran banatuta.

## Ikus, gainera

* Sheridan konderria

## Kanpo estekak

* Datuak: Q970293
* Multimedia: Antelope, Montana / Q970293
# Antelope (Oregon)

Antelope Oregongo hiri bat da. Wasco konderrian kokatua dago. 2010ean 46 biztanle zituen, 1,24 kilometro koadrotan banatuta.

## Ikus, gainera

* Wasco konderria

## Kanpo estekak

* Datuak: Q571771
* Multimedia: Antelope, Oregon / Q571771
# Antelope Hills (Wyoming)

Antelope Hills Ameriketako Estatu Batuetako erroldak esleitutako leku bat da. Natrona konderrian dago, Wyoming estatuan. 95 biztanle ditu, 34,623614 kilometro koadroko azaleran banatuta.

## Ikus, gainera

* Natrona konderria

## Kanpo estekak

* Datuak: Q1956394
# Antella

Antella Valentziako Erkidegoko udalerria da, Ribera Alta eskualdean eta Valentziako probintzian kokatua.
17,60 km²-ko azalera du eta 2006an 1.427 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea
* Datuak: Q1437249
* Multimedia: Antella / Q1437249